VS001527
Datum: 1999-07-13T02:00:00.000+02:00
datum_sodbe_i_stopnje: 2003-01-06T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 3.300.000,00 SIT
opombe: II Ips 657/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Opravlja električarska montažna dela.

## Škodni dogodek

Prometna nesreča.

## Poškodba

Zvin vratne hrbtenice, udarnina ledvene hrbtenice in udarnina glave. Zaradi udarca glave in zvina vratne hrbtenice je utrpel okvaro asociacijskih živčnih niti, ki regulirajo konvergenco pogleda desnega in levega očesa, kar se kaže v pojavu dvojne slike, občasnega, izmeničnega, blagega škiljenja navzven in kot oslabljena fuzija - združevanje slike desnega in levega očesa.

## Telesne bolečine

800.000,00 SIT Oškodovanec je trpel hude bolečine 3 tedne. Te so po tem času popustile in so bile blage in stalne še mesec dni, po mesecu dni pa so tudi te popustile. Tudi po tem času je imel in bo imel tudi še v bodoče ves čas lažje telesne bolečine pri dolgotrajnem sedenju v prisiljenem položaju, pri ponavljajočih se sunkovitih gibih glave, pri dolgotrajnih transportih s transportnimi sredstvi in ob spremembah vremena, prav tako pa tudi ob dvigovanju bremen težjih od 10 kg. Poleg tega je imel pogost glavobol srednje hude intenzitete tri tedne, nato pa blage intenzitete še en mesec. Očesnih bolečin zaradi poškodbe ni imel.

#### Hospitalizacija

Zaradi opazovanja je bil hospitaliziran 3 dni. Poleg tega je bil zaradi zdravljenja okvare asociacijskih živčnih niti hospitaliziran še 6 dni.

#### Ambulantno zdravljenje

Po odpustu iz bolnišnice je bil še 12-krat pregledan pri zdravniku specialistu, najmanj 10-krat je bil pregledan pri svojem osebnem zdravniku.

#### Rehabilitacija

Opravljanje fizioterapije (20-krat), ki je bila občasno boleča in neprijetna, in fuzijskih vaj.

#### Nevšečnosti med zdravljenjem

Ves ta čas hospitalizacije je bil pretežno odvisen od pomoči negovalnega osebja pri opravljanju osebne higiene, hranjenju, opravljanju fizioloških potreb, oblačenju in slačenju. Tri tedne po odpustu iz bolnišnice je potreboval tujo pomoč pri opravljanju zahtevnejše osebne higiene, oblačenju, obuvanju ter pri opravljanju najenostavnejših domačih opravil. Večkrat je bil izpostavljen nizkim dozam ionizirajočega sevanja (21-krat RTG slikanje) in enkrat, ob računalniški tomografiji, srednje visokim dozam ionizirajočega sevanja. 14 dni je pretežno ves čas dneva nosil trdo opornico za vrat, kar ga je oviralo pri obračanju, sklanjanju, hranjenju in opravljanju osebne higiene, mu povzročalo srbenje in ga oviralo pri spanju. Nato je še en teden nosil mehko opornico za vrat, zvitek brisače, kar mu je med nošnjo povzročalo enake težave, kot je že opisano.

## Zmanjšanje življenjske aktivnosti

2.500.000,00 SIT Zaradi okvare asociacijskih živčnih niti se je oškodovancu, kot posledica pojavila dvojna slika ter občasno, izmenično in blago škiljenje navzven. Trajne posledice poškodbe pa se v anatomskem smislu kažejo v izravnani fiziološki ukrivljenosti vratne in ledvene hrbtenice, v funkcionalnem pa v zavrti gibljivosti vratne hrbtenice lažje stopnje. V posledici utrpelih poškodb je oškodovanec zmanjšano sposoben za dela, ki zahtevajo dolgotrajno sedenje v prisiljenem položaju, dela, ki zahtevajo dolgotrajne prevoze s transportnimi sredstvi, dela, ki so povezana z vibracijami ter ponavljajočimi se sunkovitimi gibi glave, ter dela, ki zahtevajo dvigovanje bremen težjih od 10 kg. Prav tako je zmanjšano sposoben za športne, rekreativne in družabne aktivnosti, ki zahtevajo omenjene sposobnosti. Močno je moral omejiti kolesarjenje, igranje rokometa, nogometa, tenisa in hojo v hribe. Njegove življenjske aktivnosti so zmanjšane tudi zaradi pomanjkljivega globinskega in prostorskega vida. Zaradi težav z vidom ima težave pri vožnji avtomobila. Zaradi tega je oviran tudi pri svojem poklicnem delu, saj je moral odpovedati sodelovanje s podjetjem za katerega je opravljal servis, ker ne zmore več tako dolgih voženj kot pred nesrečo. Težave ima pri uporabi računalnika, ki ga uporablja pri svojem delu, saj mu pri gledanju v ekran, po določenem času, črke uhajajo v dvojno sliko. Televizijo gleda poredko, ker ima težave pri branju podnapisov. Knjige lahko bere brez težav od 10 do 15 minut, saj po tem času nastopi poleg težav z dvojno sliko tudi glavobol zaradi napenjanja oči.

---

ZOR člen 200, 203